Norcia

Norcia on kunta Keski-Italiassa Umbrian hallintoalueella olevassa Perugian maakunnassa.

Kunta sijaitsee Monti Sibillinin kansallispuistossa, joka muodostettiin Marchen ja Umbrian alueille vuonna 1993.

 Historia 
 Antiikki 

Kaupunki sai alkunsa antiikin aikana, jolloin se tunnettiin latinankielisellä nimellä Nursia. Se oli alun perin sabiinien kaupunki, jossa oli myös umbri- ja etruskivaikusta. Rooman vallan aikana Nursia oli municipium.

pienoiskuva|vasen|Pyhän Benediktuksen basilika.
pienoiskuva|vasen|Piazza San Benedetto.
pienoiskuva|vasen|La Castellina.
Nursia tunnetaan Pyhän Benedictuksen (480–547), ensimmäisen suuren luostarisäännöstön perustajan, syntymäpaikkana. 

 Myöhempi historia 

Langobardit tuhosivat Nursian 500-luvulla. Paikka nousi uudelleen nykyisenä Norciana myöhemmin keskiajalla.

Norcian lähellä sattui 30. lokakuuta 2016 voimakas 6,6 magnitudin maanjäristys, joka aiheutti tuhoa kaupungissa ja muun muassa Pyhän Benedictuksen basilika tuhoutui osittain.

 Nähtävyydet 

Kunnan keskustassa olevan Pyhän Benedictuksen aukion (Piazza San Benedetto) laidalla sijaitsevat tärkeimmät nähtävyydet. Näitä ovat goottilainen Pyhän Benedictuksen basilika, Santa Maria Argentean katedraali, nelisivuinen linnoitus (La Castellina) sekä kaupungintalo (Palazzo Comunale). Aukion keskellä on Pyhää Benedictusta esittävä veistos.Matkailusivut 

 Lähteet 

Aiheesta muualla

Luokka:Perugian maakunnan kunnat